Bala tataiso ya ho etsa kopo ka hloko, kaha e tshwere tlhahisoleseding ya bohlokwa e tla o thusa ho tlatsa foromo ya kopo ka nepo.
T latsa foromo ya kopo e leqepheng le latelang mme o netefatse hore o kenyeleditse ditokomane tsohle tse lokelang le tshaeno ya hao moo e hlokehang.
Ditsi tsa tikoloho tse ka etelwang: Sheba tataiso ya ho etsa kopo bakeng sa dintlha tse feletseng.
Ka kopo sheba Karolo ya B ya tataiso ya kopo e le ho netefatsa hore batho bao o ba hlahisang e le baphedisuwa ba hao ba na le tokelo e jwalo. Re ke ke ra sebetsa foromo ya hao haeba ID ya hao e sa fanwa. Ka hona ho a tlama hore o tlatse karolo ena ka botlalo.
Haeba o re ee, na o setho se ka sehloohong kapa o mophedisuwa?
Haeba o le setho/mophedisuwa wa sekema se sele sa bongaka, ka kopo hokela setifikeiti sa hao sa botho ho tswa sekemeng sa bongaka sa pele sa hao se netefatsang letsatsi la qetelo (dikarete tsa botho di le ding feela ha di a lekana). O tlameha ho netefatsa hore botho ba hao sekemeng sa bongaka sa hao sa nako e fetileng bo hlakotswe pele o fumana tshireletso ya GEMS. Re ke ke ra sebetsa dipuseletso dife kapa dife tsa tjhelete tseo o di lebeletseng haeba o sa fana ka dinltha tsa hao tsa banka rekotong.
Tlhahisoleseding efe kapa efe ho ba taolo ya tlhokomelo ya bongaka, boemong bofe kapa bofe bo sa hlahiseng lebitso, e hlokehang ka mabaka a tsamaiso le dipalopalo, haeba tlhahisoleseding e jwalo e tla tshwarwa ka sephiri ka dinako tsohle.
Ho bohlokwa ho fana ka tumelo ho GEMS le/kapa baemedi ba yona hore e rerisane le di/ngaka tsa hao, sepetlele kapa mofani ofe kapa ofe wa tlhokomelo ya bongaka ho netefatsa hore o fumana tlhokomelo ya bongaka e lokileng ka ho phethahala.
Dikateng tsa foromo ena ke nnete, di nepahetse mme di phethahetse. Haeba ho ka ba le ho se hlahiswe hofe kapa hofe ha tlhahisoleseding kapa ho hlahisa taba e siyo jwalo ka ha eka ke nnete, ke utlwisisa hore botho ba ka bo ka fediswa mme nka kotjwa ho buseletsa Sekema, tjhelete efe kapa efe eo, haeba ke ne ke sa sebedisa dihlapiso kapa melemo efe kapa efe ya Sekema, e ka beng e sa sebediswa lebitsong la ka, ho ipapisitswe le melawana ya boipiletso.
Ke entse kgetho ya ka mme ke ikgodisitse mabapi le sebopeho sa dihlapiso tse tlasa kgetho ena.
Ke dumela ho ithuta ka botlalo melawana ya Sekema sena.
Majalefa a ka, ntle le molekane/monyalani wa ka, ba itshetlehile ho nna ka ho phethahala kapa ka tsela e itseng le ho fihlela boemo boo ka bona ba sa amoheleng moputso wa selemo le selemo o kahodimo ho moedi wa penshene o sebetsang kapa ba sa hirwa ka nako yohle ka letsatsi la ho saenwa ha foromo ena.
Ke a tseba hore GEMS e ka beha dinako tse akaretsang tsa ho ema le/kapa dinako tsa ho ema tse nang le dipehelo, jwalo ka ha Molao wa Dikema tsa Bongaka (131 wa 1998) o bolela.
Ke utlwisisa hore dintlha tse mabapi le nna le tlhahisoleseding ya bongaka e fumanweng ho bafani ba tlhokomelo ya bongaka ka tumelo ya ka e hlakileng e tla bolokwa sephiring.
Ke hlokometse hore tlhahisoleseding ya sephiring ya ka le baphedisuwa ba ka e ka sebedisetswa merero ya risetjhe, data ya dipalopalo, tlhokomelo e laolwang le ditlaleho mme ketso efe kapa efe e sa ikamahanyeng le sena e tla ba tshenyo ya sephiri.
Ke utlwisisa hore haeba ho etsahala hore GEMS e batle ho sebedisa tlhahisoleseding ya ka kapa ya baphedisuwa ba ka ya sephiring bakeng sa merero e meng ntle le e fanweng boikanong bona, GEMS e hlokwa ho fumana tumelo e nngwe ho nna le baphedisuwa ba ka.
Ke utlwisdisa hore tlhahisoleseding ya ka bo-nna le e mabapi le bophelo bo botle ba ka di ke ke tsasebedisetswa mabaka a mang a kgwebo a nang le kamano kapa ho rekiswa ka mabaka a kgwebo.
Ke utlwisisa hore GEMS e fane ka phihlello ho batho ba itseng kahara mokgatlo le batho ba kathoko ba nang le konteraka le yona tlhahisoleseding ya setho bosona le tlhahisoleseding ya bongaka ya bona.
Ke utlwisisa hore GEMS le batho ba kathoko ba sebetsang le yona ba tla sebedisa mokgwatshebetso wa tlhahisoleseding ya bongaka/bophelo bo botle/tlhahlobo ya bongaka bakeng sa merero e latelang - ho sebetsana le foromo ya kopo ya botho, puseletso ya tjhelete ya ditleleime, ho fumana tokelo ya ditho mabapi le ho fumana dihlapiso le tshebetso ya taolo ya mathata.
Ke utlwisisa hore GEMS e kene ditumellanong tsa sephiri le batho bohle ba nang le dikonteraka ba nang lephihlello ho tlhahisoleseding ya majalefa (beneficiaries) a sekema bakeng sa merero ya phetiso le taolo yadata, tsamaiso ya sekema le ditlhophiso tsa taolo ya tlhokomelo.
Ke utlwisisa hore GEMS e tla netefatsa hore mehato e lekaneng ya tshireletso ya data e madulong.
Ke utlwisisa hore haeba ho etsahala hore ho be le ho senolwa ha sephiri, GEMS e jara boikarabello ba sena mme ho senngwa hoo ha tumellano ho tla sebetswa ho latela diprothokole tsa kahare tsa GEMS.
Ke ikana hore nna le mo/baphedisuwa ba ka re tla ikamahanya le melawana le diprothokole tsa GEMS.
Ke dumela mona ka tsela e sa tlo hlakolwa hore GEMS e kenye tshebetsong tefello ya ditlatsetso tsa kgwedi le kgwedi hanghang ho tloha ka letsatsi leo ke keneng ka lona.
Mona ke fana ka tumello ka tsela e ke keng ya hlakolwa hore mohiri wa ka/GEMS a hule moputsong/ akhaontong ya banka ya ka tjhelete efe kapa efe eo ka molao ke e kolotang GEMS le ho lefa ho GEMS kapa baemedi ba yona ditjhelete tsena tse hutsweng.
Ke ananela hore ke hlokometse hore GEMS e ka etsa pokeletso ya dikoloto, jwalo ka ha melawana ya Sekema e hlalolosa, kgahlanong le nna haeba ke salla morao ka tefo ya ditlatsetso kapa ditjhelete dife kapa dife tse kolotwang GEMS.
Nna kapa baphedisuwa bafe kapa bafe ba ka ha re majalefa a sekema se seng hape sa bongaka se ngodisitsweng.
Ke tla tsebisa Sekema ka diphetoho dife kapa dife boemong ba mophedisuwa wa ka kapa boemo ba ka bo-nna, jwalo ka ha ho hlokeha tlasa melawana ya Sekema, nakong ya matsatsi a 30 kamora ho fetoha ha maemo.
Ke tla tsebisa GEMS bonyane dihora tse 48 pele ho kamohelo e seng ya tshohanyetso sepetlele. Ke ananela hore ho hloleha ha ka ho ka baka hore karolo ya tefo e etswe ke nna.
Ke ananela hore Sekema/baemedi ba sona ba tla lefa feela ditleleime tseo ba nkang di nepahetse mme di ikamahanya le melawana.
Melawana e tla dula ka nako yohle e sebetsa mme ke amohela hore mangolo, masedinyana le dibukana ha di na ho nka sebaka sa melawana ya sekema.
Ke dumela hore dipuisano dipakeng tsa ka le Sekema kapa mahlakore a keneng konterakeng le sona di karekotwa.
Dintlha tse mabapi le tlhahisoleseding ya bongaka ya setho (e fumanweng ho bafani ba tlhokomelo ya bophelo ka tumelo e hlakileng ya setho) di tla bolokwa sephiring.
Tlhahisoleseding ya ditho (ya bobona kapa bophelo ba bona) e keke ya sebedisetswa merero ya kgwebo ya khampani kapa ho rekiswa ka mabaka a kgwebo.
Ho na le mehato ya tshireletso e behilweng madulong.
Phihlello e fanwa ho batho ba kahara mokgatlo le batho ba kathoko ba nang le konteraka le yona, molemong wa tlhahisoleseding ya majalefa le bophelo ba bona.
Sekema le batho ba kathoko ho sona ba nang le konteraka le sona ba tla sebedisa tlhahisoleseding ya bongaka/bophelo/tlhahlobo ya bophelo/mekgwatshebetso e fanweng bakeng sa merero e latelang: ho sebetsana le kopo ya botho, puseletso ya ditleleime, ho fumana tokelo ya setho hodima dihlapiso le taolo ya tshebetso ya menyetla ya kotsi.
Basebetsi bohle kahara Sekema le batho ba kathoko bao e sebetsang le bona ka konteraka ba tlangwa ke ditumellano tsa kahare tsa sephiri.
Sekema se netefaditse hore ditumellano tsa sephiri di fihletswe le batho bohle ba nang le dikonteraka ba nang le phihlello ho tlhahisoleseding ya majalefa bakeng sa merero ya phetiso le taolo ya data, tsamaiso ya sekema le ditlhophiso tsa taolo ya tlhokomelo.
Haeba ho etsahala hore ho be le ho senolwa ha sephiri, Sekema se jara boikarabello ba sena mme hosenngwa hoo ha tumellano ho tla sebetswa ho latela diprothokole tsa kahare tsa Sekema.
Foromo ya M2 e tlamehang ho romelwa le foromo ya kopo ha o hloka ho fetola dintlha tsa hao tsa sekema sa bongaka le ho tswela pele ho amohela sabsidi e tshwanang.
Diforomo tsa Z583 haeba o beha meja fatshe mme o etsa kopo ya ho tswela pele ho ba setho kapa haeba o le mophedisuwa ya hlokang ho tswela pele ho ba setho kamora lefu la Setho sa Sehlooho.
O tlamellwa hore o tlatse tlhahisoleseding yohle Karolong ya A, moo ho hlokehang.
Nomoro ya hao ya Persal e fumaneha setlankaneng sa hao sa moputso. Mapenshenara: Ka kopo ela hloko hore nomoro ya hao ya Penshene e hlahella mangolong a hao kapaSetifikeiting sa Penshene se tswang Ofising ya Matlotlo a Naha. Ho a tlama ho tlatsa dtntlha tsa di-ID tsa baphedisuwa ba hao karolong ena. Re ke ke ra kgona ho sebetsa kopo ya hao haeba tlhahisoleseding ena e sa fanwa.
Ha ho baphedisuwa ba bang ntle le ba boletsweng tafoleng e ka tlase mona ba tla ba le tokelo ya ho ba ditho.
Karolo ya mophedisuwa e tlatsitsweng foromong ya kopo.
Haeba lenyalo e le la setso, afidavite e tswang ho setho e netefatsang boikarabello ba setho ho molekane wa hae.
Setifikeiti sa lenyalo se a hlokeha haeba fane ya lenyalong e fapane le ya Setho sa Sehlooho.
Khopi ya tlameho ya molao ya ho fana ka tshehetso ya bongaka ho latela dipehelo tsa tlhalano kapa taelo ya lekgotla e jwalo e teng.
Afidavite e hlapanyeditsweng e tiisang hore mophedisuwa ke molekane wa bophelo wa setho sa sehlooho.
Karolo ya mophedisuwa e tlatsitsweng foromong ya kopo. Temoso: Haeba fane ya ngwana e fapane le ya Setho sa Sehlooho, afidavite e tiisang tlameho ya setho ho ngwana eo mme e bolelang lebaka la phapang eo e a hlokeha. (Afidavite e hlapanyeditsweng e tlameha ho tlatswa ke Setho sa Sehlooho) Temoso: Monyalani o tlameha hore a be a ngodisitswe hore a kgone ho eketsa ngwana ya tlisitsweng lenyalong.
Afidavite e tswang ho setho e netefatsang hore ngwana eo ha a phele sebakeng sa bodulo sa mmuso.
Afidavite ya Setho sa Sehlooho e tiisang boitshetleho ba tsa ditjhelete. Temoso: Monyalani o tlameha hore a be a ngodisitswe hore a kgone ho eketsa ngwana ya tlisitsweng lenyalong.
Haeba fane mophedisuwa e fapane le ya Setho sa Sehlooho, afidavite e tiisang tlameho ya Setho sa Sehlooho ho mophedisuwa eo mme e bolelang lebaka la phapang eo e a hlokeha.
Karolo ya mophedisuwa e tlatsitsweng foromong ya kopo.
Afidavite ya Setho sa Sehlooho e tiisang boitshetleho ba tsa ditjhelete ba baphedisuwa.
Temoso: Ngwana wa setho kapa monyalani le setho sa sehlooho o tlameha hore a ba a ngodisitswe hore a kgone ho eketsa ngwetsi kapa mokgwenyana.
Afidavite ya Setho sa Sehlooho e tiisang boitshetleho ba tsa ditjhelete ba baphedisuwa. Temoso: Batswadi ba lenyalong le maqheku a lenyalong ba ka ngodiswa haeba molekane ebile hape e le mojalefa ya ngodisitsweng.
Afidavite e hlapanyeditsweng e tiisang boitshetleho ba ditjhelete ba setloholo hodima Setho sa Sehlooho.
Temoso: Haeba motswadi wa ngwana le yena a ngodisitswe e le mophedisuwa, afidavite e a hlokeha ho tswa ho Setho sa Sehlooho bakeng sa setloholo kapa setloholwana feela.
Afidavite e hlapanyeditsweng e tiisang boitshetleho ba ditjhelete ba moena hodima Setho sa Sehlooho. (Afidavite e hlapanyeditsweng e tlameha ho tlatswa ke Setho sa Sehlooho) Temoso: Ngwana wa habo Setho sa Sehlooho a ka ngodiswa e le mojalefa. Temoso: Monyalani o tlameha hore a be a ngodisitswe hore a kgone ho eketsa bana ba habo.
Afidavite e hlapanyeditsweng e tiisang boitshetleho ba ditjhelete ba ngwana/bana ba ngwana wa habo setho hodima Setho sa Sehlooho. (Afidavite e hlapanyeditsweng e tlameha ho tlatswa ke Setho sa Sehlooho le ngwana wa habo sona, moo ho hlokehang.) Temoso: Bana ba ngwana wa habo Setho sa Sehlooho kapa ba monyalani le Setho sa Sehlooho ba ka ngodiswa e le majalefa. Temoso: Haeba motswadi wa ngwana le yena a ngodisitswe e le mophedisuwa, afidavite e hlokeha feela ho tswa ho Setho sa Sehlooho bakeng sa motjhana feela.
Ka kopo ela hloko hore mo/baphedisuwa ba hao ba batho ba baholo ba ka tlangwa ke ditlhoko tsa tlhahlobo ya tshwaneleho ya selemo le selemo. Ditho di tlameha ho fana ka bopaki ba boitshetleho hodima setho ba majalefa ohle a ka tlase ho dilemo tse 21 ho sa kenyeletswe baphedisuwa.
Diafidavite tse boletsweng ka hodimo mona tse lokelang ho tlatswa mmoho le lethathama la dipotso tsa bongaka bakeng sa dikowa di fumaneha webosaeteng ya GEMS ho www.gems.gov.za kapa di ka fumanwa ka ho letsetsa nomoro ya mehala ya setsi ho 0860 00 4367.
Haeba o lokela ho romela afidavite o hloka ho ya seteisheneng sa sepolesa se haufi le wena kapa mothong ofe kapa ofe ya nang le matla a bohlapantshi ho netefatsa hore tlhahisoleseding eo o fanang ka yona ho GEMS ke nnete mme e nepahetse.
Isa "Foromo ya tlhahlobo ya ngaka (ya Bokowa)" ho ngaka e lokelang ebe o mo kopa hore a e tlatse. Tshebetso eo e tla lefellwa ke letlole la tefo ya dingaka bakeng sa ditho tse ngodisitsweng. Ditho tse sangodiswang di hlokwa ho lefella ditjeho tsa tshebeletso ena ya ngaka ka tjhelete ya tsona.
Ka kopo etsa kgetho ya hao ka hloko, hobane ha o na ho kgona ho fetola kgetho ena hara selemo ntle letumello ya Boto ya Batshwaredi.
Dihlapiso tsa hao tsa kantle ho sepetlele le tsa boloko di tla lefuwa ho latela botelele ba nako haeba letsatsi la hao la keno e se la 1 Pherekgong. Sena se bolela hore meedi ya dihlapiso tsa hao e tla sebetswa ho latela nako e setseng ya botho ba hao selemong seo ho tloha ka nako eo o neng o kena.
O tla kgona ho fetola kgetho ya hao qetellong ya selemo se seng le se seng ka letsatsi la pele la selemo se latelang.
O hloka ho bontsha letsatsi leo o batlang ho kenela GEMS ka lona Karolong ya D ya Foromo ya kopo.
Letsatsi la kamohelo la hao le tlameha ho ba letsatsi la pele la kgwedi.
Hohle moo ho kgonehang, netefatsa hore letsatsi la kamohelo ya hao ho GEMS ka kotloloho le latela letsatsi la ho hlakolwa la sekema sa hao sa bongaka sa pele, kaha ho kgaoha ha botho ho ka ama sabsidi ya hao ya mohiri.
Haeba ho se letsatsi le kentsweng, letsatsi la hao la boitokollo le tla sebetswa ka tsela e iketsang ho qala ka letsatsi la pele la kgwedi e latelang hore ho se be le ditefello tse saletseng morao tse bang teng.
Haeba letsatsi la ho kena le kgethilweng ke wena le baka hore ho be le ditefello tse saletseng morao, di tla hulwa moputsong wa hao kapa akhaontong ya banka (haeba e le teng).
Bakeng sa basebetsi ba batjha, letsatsi la ngodiso la hao e ke ke ya eba le tlang pele ho letsatsi la hao la kgiro.
Ka kopo tlatsa foromo ya M2 le ya Z583 bakeng sa ho tiisa sabsidi ho Lefapha la Matlotlo. Diforomo tsena di ka fumanwa webosaeteng ya GEMS ho www.gems.gov.za kapa ka ho letsetsa Setsi sa mehala ho o 0860 00 4367.
Molao o laela hore wena le baphedisuwa ba hao le se ke la ngodiswa dikemeng tsa bongaka tse fetang bonngwe ka nako e e le nngwe.
Ka kopo ikopanye le sekema sa bongaka sa pele sa hao mme o ba kope ho o fa setifikeiti sa botho se nang le letsatsi la qetelo jwalo ka bopaki ba botho ba hao.
Ka kopo hlokomela hore haeba setifikeiti sa hao sa botho se sa bontshe letsatsi la qetelo, ha re na ho kgona ho se sebedisa. Hopola ho tlatsa le ho romela lengolo la ho kgaolwa hore ho hlakolwe botho ba hao sekemeng sa hao sa pele sa bongaka, haeba o eso etse jwalo.
Haeba o sa kgone ho fumana setifikeiti sa botho, re tla amohela lengolo la phediso ya botho le ngotsweng pampiring ya sekema sa bongaka sa hao sa pele, e le bopaki ba boitokollo.
Haeba o thulana le bothata mabapi le ho emisa kgulo ya ditefello e etswang ke sekema sa bongaka sa hao sa pele moputsong wa hao, ka kopo ikopanye le Moofisiri wa Tshwaro ya Basebetsi (HR) hore a emise kgulo ena ka boyena moputsong wa hao.
Ho a tlama ho tlatsa karolo ena ka botlalo, kaha foromo ya kopo ya hao e ke ke ya sebetswa haeba dintlha tsa hao tsa ho banka di sa fanwa. Sena se bolela hore baphedisuwa ba hao le baphedisuwa ba bona ba hloka ho sebedisa feela bafani ba tlhokomelo ya bophelo ba netweke ya GEMS. Ngaka/ngaka ya meno ya hao ya hajwale e ka nna ya se hlahelle jwalo ka mofani wa tlhokomelo ya bongaka lenaneng la netweke la bafani ba ditshebeletso ba GEMS. Haeba ho le jwalo, o hloka ho letsetsa setsi sa mehala sa GEMS nomorong ya 0860 00 4367 ho fumana mofani wa tshebeletso sebakeng sa heno.
GEMS e kene selekaneng le diketekete tsa dingaka, dingaka tsa meno le bafani ba bang ba ditshebeletso tsa bophelo ho fana ho ditho ka rejistara e hlophisitsweng ka bohlale e atametsang bafani ba ditshebeleteso tsa bophelo ho ditho. Bafani bana ba ditshebeletso tsa bophelo ba dumetse ho se lefise ditho tsa GEMS ka sekgahla se kahodimo ho sa Sekema, e leng se bolelang hore ha o lokele ho lefa letho ho tswa pokothong ya hao bakeng sa tlhahlobo e etswang ke "Friend of GEMS".
Ho fumana "Friend of GEMS" sebakeng seo o leng ho sona, o ka romela feela SMS ho 33489 mmoho le nomoro ya hao, mokgahlelo wa mofani wa tshebeletso, motsetoropo le/kapa katoloso ya wona, le toropo eo o e batlang.
Meriana e theko e boima ya nako e kgutshwane e tla thibela kalafo e nngwe e theko e boima, jwalo ka ho amohelwa sepetlele.
Haeba o le kgethong ya Sapphire kapa Beryl, ngaka ya hao ya netweke ya GEMS, kamora ho tiisa tlhahlobo ya hao ya bongaka, e tla jara boikarabello ba ho ngodisa bokudi ba hao ho GEMS le ho fumana tumello bakeng sa meriana ya hao ya nako yohle.
Hang ha o se o ngodisitswe lenaneong meriana ya hao e dumeletsweng e tla lefellwa ka botlalo, ha feela o reka meriana eo khemiseng ya netweke e isang meriana malapeng (Medipost). Ngaka ya hao ya netweke ya GEMS e tla o thusa mabapi le ditlhophiso tsena.
Ka kopo hlokomela hore ke meriana e teng tlhophong ya meriana ya Sapphire le Beryl feela e tla kenyeletswa.
Haeba o le dikgethong tsa Ruby, Emerald kapa Onyx, o hloka ho etsa kopo bakeng sa meriana ya hao ya nako yohle ka ho fumana foromo ya kopo setsing sa mehala sa GEMS kapa ka ho e fumana webosaeteng ya rona ho www.gems.gov.za.
Foromo e kathoko ya kopo ya meriana ya nako yohle e tlameha ho tlatswa bakeng sa setho ka seng sa lelapa se hlokang meriana ya nako yohle.
Boloka khopi ya foromo e tlatsitsweng ya hao bakeng sa direkoto tsa hao.
Hokela diteko/diphuputso tse kgethehileng tse tshehetsang (tse hlokehang) ho thibela ditiehiso mabapi le ho sebetswa ha kopo ya hao.
Hang ha kopo ya hao e dumetswe o tla amohela lengolo la tumello le nang le meriana e lokelang ho lefuwa Dihlapisong tsa Meriana ya Nako Yohle tsa hao. Ngaka ya hao e ka letsetsa ho 0860 100 608 bakeng sa thuso.